ฝรั่งเศสเผยอัตราว่างงานลดสู่ระดับต่ำสุดเป็นครั้งแรกในรอบเกือบ 4 ปี
ฝรั่งเศสเผยอัตราว่างงานลดสู่ระดับต่ำสุดเป็นครั้งแรกในรอบเกือบ 4 ปี
18 ส.ค. 2559

สำนักงานสถิติแห่งชาติของฝรั่งเศส เปิดเผยว่า อัตราว่างงานของฝรั่งเศสลดลงสู่ระดับ 9.9% ในไตรมาสสอง จากระดับ 10.2% ในไตรมาสแรก ซึ่งเป็นครั้งแรกในรอบเกือบ 4 ปีที่อัตราว่างงานอยู่ระดับต่ำกว่า 10% และเป็นสถิติที่ดีที่สุดนับตั้งแต่ไตรมาส 3 ของปี 2555 ซึ่งอยู่ที่ระดับ 9.8%
ข้อมูลดังกล่าวถือเป็นข่าวดีสำหรับประธานาธิบดีฟรองซัวส์ ออลลองด์ ของฝรั่งเศสที่หวังได้รับเลือกเป็นประธานาธิบดีอีกสมัยหลังตลาดแรงงานฟื้นตัว อัตราว่างงานเป็นข้อมูลที่ถูกจับตามองอย่างใกล้ชิด หลังจากนายออลลองด์ระบุว่า เขาจะไม่ลงสมัครรับเลือกตั้งเป็นสมัยที่สองในเดือนพ.ค. 2560 หากอัตราว่างงานไม่เริ่มปรับตัวลดลง